
Informácia podľa čl. 11 ods. 4 Študijného poriadku
Univerzity Komenského v Bratislave, Právnickej fakulty

 
I. Semester/akademický rok: 	zimný semester, 2026/2027 
II. Študijný program/stupeň/forma: 	právo/bakalársky/denná  
III. Názov predmetu: 	Štylistika a rétorika
IV. Rozsah povinnej účasti na vzdelávacích činnostiach

a) Účasť študentov na seminároch je povinná.  
b) Ak sa študent nezúčastní na troch seminároch, jeho neúčasť je ospravedlnená. 
c) Preukázanie dôvodov štvrtej neúčasti na seminároch sa nevyžaduje.  
d) Ak sa študent nemôže z vážnych dôvodov zúčastniť seminára tej skupiny, do ktorej sa prihlásil, môže sa so súhlasom daného vyučujúceho zúčastniť iného seminára v danom týždni , ak to kapacitné možnosti danej seminárnej skupiny umožňujú; v takomto prípade sa to nepovažuje za neúčasť na seminári v danom týždni.  

V. Podmienky, za akých si môže študent nahradiť neúčasť na seminároch:
V prípade štvrtej neúčasti na seminároch je študent povinný vypracovať aktivitu realizovanú na seminári na základe zadania vyučujúcim a poslať mu ju v písomnej podobe mailom. 

VI. Konkretizácia spôsobu hodnotenia študijných výsledkov, vrátane konkretizácie spôsobu a podmienok absolvovania opravných termínov priebežného hodnotenia:

1. Študent je hodnotený priebežne z aktivít na hodine – max. 50 bodov:
· Prezentácia na hodine s použitím MS Powerpoint, spracovanie max. 15 bodov
· Rečnícky prejav s prvkami: úvod vzbudzujúci záujem, technika prednesu, verbálne a neverbálne prostriedky, max. 25 bodov
· Štylistické cvičenia, jazykový rozbor textu a cvičenie na sémantickú interpretáciu, spolu max. 10 bodov
2. Okrem toho na záver semestra píše písomnú previerku z teórie na hodine, max. 50 bodov.

VII. Termíny priebežného hodnotenia, tematické okruhy jednotlivých termínov priebežného hodnotenia:
Z úloh v bode 1 sú študenti hodnotení priebežne počas vyučovacieho obdobia ZS. 
[bookmark: _GoBack]Písomný test z teoretického rozsahu učiva v 50.týždni 
Teoretické okruhy: Komunikačný proces a jeho zložky, Právny jazyk, Legálne definície, Grafické členenie legislatívneho textu, Právna interpretácia, Rétorika, Persuázia, Argumentácia

VIII. Informácia o náhradných možnostiach splnenia podmienok priebežného hodnotenia, ktoré ale nie sú celkovým opravným termínom priebežného hodnotenia podľa čl. 13 ods. 4 Študijného poriadku fakulty:
Náhradný termín písomnej previerky na hodine v 51. týždni pre všetkých študentov, ktorí sa nemohli zúčastniť riadneho termínu priebežného hodnotenia, preukázanie dôvodov neúčasti na riadnom termíne písomnej previerky sa nevyžaduje.


IX. Informácia, či je podmienkou na vykonanie skúšky dosiahnutie predpísanej úrovne priebežného hodnotenia alebo predpísaného rozsahu povinnej účasti na vzdelávacích činnostiach: 
-

X. Doplňujúca informácia
Študijný materiál:
Abrahámová Eva: Základy právnej komunikácie, Heuréka 2012
Doplňujúci materiál:
Flume Peter: Rétorika v praxi, staňte se přesvědčivým řečníkem, Praha: Grada 2008
Špačková Alena: Moderní rétorika na univerzitě, Praha: Karolinum 2017




V Bratislave, 15. 9.2026 
 
Mgr. Jarmila Pátková, PhD.
Mgr. Alexandra Debnárová, PhD.
PaedDr. Jarmila Brtková, PhD.

